als_Latn dik_Latn sag_Latn
Bibla online | SHKRIMET E SHENJTA—PËRKTHIMI BOTA E RE
A dëshiron ta lexosh këtë artikull në %%?
Proverbat 8:1-36
8 A nuk po thërret mençuria+ dhe a nuk po e lëshon zërin e saj aftësia dalluese?+2 Ajo ka zënë vend në majë të lartësive,+ pranë udhëve, në kryqëzimet e rrugëve.3 Anash portave, buzë qytetit,+ në prag të hyrjeve, ajo thërret fort:+4 «Juve po ju thërras, o njerëz, dhe zëri im u drejtohet bijve të njerëzve!+5 O të papërvojë, fitoni mendjehollësi;+ dhe ju, o budallenj, fitoni një zemër me kuptueshmëri!+6 Dëgjoni, sepse flas për gjërat më të rëndësishme+ dhe buzët e mia hapen për drejtësinë.+7 Sepse goja ime thotë me zë të ulët të vërtetën,+ dhe për buzët e mia ligësia është e pështirë.+8 Gjithë fjalët e gojës sime janë me drejtësi.+ S’ka mes tyre asgjë të shtrembër a dredharake.+9 Të gjitha janë fjalë të goditura për njeriun me aftësi dalluese dhe të drejta për ata që fitojnë njohuri.+10 Merrni disiplinën time dhe jo argjend, njohuri më mirë se ar të zgjedhur.+11 Sepse mençuria është më e mirë se koralet,+ dhe gjithë kënaqësitë e tjera së bashku s’mund të barazohen me të.+12 Unë, mençuria, kam qëndruar bashkë me mendjehollësinë+ dhe zotëroj njohuri e aftësi për të menduar.+13 Të kesh frikë Jehovain do të thotë të urresh të keqen.+ Lartësimin e vetes, krenarinë,+ udhën e keqe dhe gojën e mbrapshtë+ i kam urryer.14 Kam këshilla të mira+ dhe mençuri.*+ Kam kuptueshmëri;+ kam fuqi.+15 Nëpërmjet meje mbretërit mbretërojnë dhe zyrtarët e lartë dekretojnë drejtësinë.+16 Nëpërmjet meje sundojnë princat+ dhe gjithë fisnikët gjykojnë me drejtësi.+17 Ata që më duan edhe unë i dua+ dhe ata që më kërkojnë, më gjejnë.+18 Pasuritë dhe lavdia janë me mua,+ vlerat që trashëgohen dhe drejtësia.+19 Fryti im është më i mirë se ari, edhe se ari i rafinuar, ndërsa prodhimi im më tepër se argjendi i zgjedhur.+20 Unë eci në shtegun e drejtësisë,+ në mes të rrugëve të gjykimit,+21 që t’i bëj ata që më duan të zotërojnë të mira;+ të mbushura i mbaj depot e tyre.+22 Jehovai më bëri, dhe unë jam fillimi i aktivitetit të tij,+ më e hershmja e arritjeve të tij kohë më parë.+23 U vendosa që nga kohët e hershme,+ që nga fillimi, shumë kohë më parë se të ishte toka.+24 Unë erdha në dritë me dhembje lindjeje kur nuk kishte thellësi me ujë,+ kur s’kishte asnjë burim plot me ujë.25 Para se maleve t’u vihej themeli,+ përpara kodrave, unë kisha dalë në dritë me dhembje lindjeje,26 kur ai ende s’e kishte bërë tokën,+ hapësirat e paana dhe as plisat e parë të dheut të tokës.+27 Kur ai përgatiti qiejt, unë isha atje;+ kur ai vendosi një rreth mbi faqen e thellësisë me ujë,+28 kur i bëri të patundura masat e reve atje lart,+ kur i vuri nën kontroll burimet e thellësisë me ujë,+29 kur vendosi për detin që ujërat të mos shkonin përtej asaj që urdhëroi ai,+ kur vendosi themelet e tokës,+30 unë isha përkrah tij si një kryemjeshtër+ dhe ai më kishte veçanërisht për zemër+ ditë për ditë. Gëzohesha para tij gjithë kohës;+31 gëzohesha me vendin pjellor të tokës+ së tij, dhe i kisha për zemër gjërat që kishin lidhje me bijtë e njerëzve.+32 E tani, o bij, më dëgjoni; po, të lumtur janë ata që mbajnë udhët e mia.+33 Dëgjoni disiplinën dhe bëhuni të mençur+ e mos tregoni asnjë pakujdesi.+34 I lumtur është njeriu që më dëgjon, duke ndenjur zgjuar në dyert e mia ditë për ditë, duke vëzhguar në shtalkat e hyrjeve të mia.+35 Sepse ai që më gjen, ka për të gjetur jetë+ dhe do të marrë pëlqimin e Jehovait.+36 Por ai që nuk arrin të më gjejë, dhunon shpirtin e tij;+ të gjithë ata që më urrejnë thellësisht, duan vdekjen.+
als_Latn als_Latn pap_Latn als_Latn